
Koliko dojenja je mjerodavno da se utvrdi veza po  mlijeku?


* 
* 
* 
* 
* 
* 
* 

 
Koliko dojenja je mjerodavno da se utvrdi veza po  mlijeku?

Ako dijete mlađe od dvije godine podoji ženu strankinju pet punih dojenje, ona mu postaje majka po mlijeku, po konsenzusu islamskih učenjaka. (Vidjeti: *El-Muhalla*, 10/9, *Medžmu’ul-fetava*, 34/25, *Šerhuz-Zerkeši*, 5/584, *El-Insaf*, 9/334, *El-Vesit*, 3/396, i *Šerhu Fethil-Kadir*, 3/340.) Ovaj stav utemeljen je na predanju koje je zabilježio imam Muslim, a u kojem Aiša, radijallahu anha, kaže: “U Kur’anu je bilo objavljeno da je deset dojenja mjerodavno pa je to dokinuto, i ostalo je mjerodavno pet dojenja.”


Dakle, među učenjacima nema razilaženja da s pet punih dojenja dojenče postaje dijete po mlijeku, ali se razilaze kada je riječ o djetetu koje podoji manje od pet dojenja: Ebu Hanife i Malik smatraju da je dovoljno jedno dojenje, a ispravno je mišljenje imama Ahmeda i Šafije koji uvjetuju pet dojenja, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


